กินยาคุมฉุกเฉิน1อาทิตย์แล้วมีอาการ เวียนหัวหัว คลื่นไส้ ปวดหัว เจ็บนม คือผลข้างเคียงของยารึป่าวคะ
สวัสดีค่ะ ยาคุมกำเนิดแบบฉุกเฉินนั้นเป็นยาคุมที่ประกอบไปด้วยฮอร์โมนเพศในขนาดสูงที่กินเข้าไปคราวเดียว หรือห่างกัน 12 ชั่วโมง เพื่อช่วยลดโอกาสตั้งครรภ์หลังการมีเพศสัมพันธ์ไปแล้วจากการที่ยามีส่วนประกอบของฮอร์โมนเพศปริมาณสูง อาจทำให้มีอาการ คลื่นไส้ อาเจียน คัดตึงเต้านม มีเลือดออกผิดปกติทางช่องคลอด ประจำเดือนมาคลาดเคลื่อนไปได้แต่ไม่ควรเกิน 7 วันดังนั้นจากที่กล่าวมาอาจจะเป็นผลข้างเคียงจากยา แนะนำสังเกตรอบเดือนอีกครั้ง และการมีเพศสัมพันธ์ครั้งต่อไปควรใส่ถุงยางอนามัยเพื่อคุมกำเนิด หรือกินยาคุมแบบแผงรายเดือนป้องกันไว้ก่อนจะดีกว่าเพราะมีประสิทธิภาพสูงกว่า และมีผลข้างเคียงได้น้อยกว่ายาคุมฉุกเฉิน